Publication: Magyar Közlöny
Issue: MK-2004-197 (Year: 2004, Number: 197)
Era: 2004-2010
Section: bírósági cégeljárásról szóló 1997. évi CXLV. törvény
Paragraph Index: 341

13. § A Ctv. 48/C. §-a helyébe a következõ rendelkezések lépnek: „48/C. § (1) A bejegyzési (változásbejegyzési) kérelmet és annak mellékleteit a jogi képviselõ elektronikus okirat formájában, elektronikus úton a Szolgálathoz küldi meg. A cégbejegyzésre (változásbejegyzésre) irányuló kérelmet a cégformának megfelelõ, a jogi képviselõ által aláírt elektronikus nyomtatványon kell elõterjeszteni. Az eljárási illetéket és a közzétételi költségtérítést a Magyar Államkincstár elektronikus fizetési rendszerén keresztül, elektronikus úton kell megfizetni, a 48/A. § (1) bekezdése szerinti elektronikus úton megküldött tanúsítvány, illetve – változásbejegyzési eljárás esetén – a cégbíróság által megküldött elektronikus igazolás kézhezvételét követõ két napon belül, a tanúsítvány számára, illetve az elektronikus igazolásban szereplõ ügyszámra, valamint a cégjegyzékszámra hivatkozással. Az illetéket a Magyar Államkincstárnál vezetett illetékbevételi számlára, a közzétételi költségtérítést pedig az Igazságügyi Minisztériumnak a Magyar Államkincstárnál vezetett – külön jogszabályban meghatározott – számlájára kell utalni. Az illeték és a költségtérítés befizetésérõl, a befizetés összegérõl és idõpontjáról a Magyar Államkincstár egy munkanapon belül értesíti a cégbíróságot, és a költségtérítés befizetésérõl szóló értesítést ezzel egyidejûleg a Szolgálatnak is megküldi.

Source: https://magyarkozlony.hu/hivatalos-lapok/c193b36e3702d9181125d9683f1dbb43253512cd/dokumentumok/3afb06e72947cd6ddd91e8d5afc2f6c91c66e17a/letoltes